స్వాతి వర్మ

స్వాతి వర్మ భోజ్‌పురి చిత్ర పరిశ్రమకు చెందిన భారతీయ నటి. అయితే, ఆమె భోజ్‌పురి చిత్రాలతో సహా తమిళం, మలయాళం, హిందీలలో కూడా నటించింది. ఆమె భోజ్‌పురి భాషా చిత్రాలలో అరంగేట్రం చేసి అత్యంత ప్రజాదరణ పొందింది. తన మొదటి సినిమా ససురారి జిందాబాద్ తోనే ఆమె స్టార్‌డమ్‌ సాధించింది. ఆమె ప్యాసి పట్నీ, మస్తానీ వంటి సినిమాలలో చిన్న పాత్రలను పోషించింది.

 ప్రారంభ జీవితం 
ఆమె ఛత్తీస్‌గఢ్‌లోని బిలాస్‌పూర్‌కు చెందినది. అయితే, ఆమె జన్మస్థలం ముంబై. ఆమె తల్లిదండ్రులు వైద్యులు, 1970లలో కింగ్ ఎడ్వర్డ్ మెమోరియల్ హాస్పిటల్ అండ్ సేథ్ గోర్ధందాస్ సుందర్‌దాస్ మెడికల్ కాలేజ్ (కెఈఎం ఆసుపత్రి)లో పనిచేశారు. ఆ తర్వాత బిలాస్‌పూర్‌కి మారడంతో స్వాతి వర్మ రష్యా వెళ్ళింది. ఆమె అక్కడ ఇంటీరియర్ డిజైన్‌లో డిప్లొమా పూర్తిచేసింది. ఆమె కథక్ నృత్యకారిణి.

 కెరీర్ 
నటిగా కెరీర్ ప్రారంభించే ముందు ఆమె ముంబైలోని కిషోర్ నమిత్ కపూర్ యాక్టింగ్ ఇన్‌స్టిట్యూట్‌లో శిక్షణ పొందింది. సహారా టెలివిజన్ ప్రసారం చేసిన ఏక్ దిన్ కి వర్ది సీరియల్‌లో ఆమె తొలిసారిగా నటించింది. తరువాత, ఆమె సోనీ సబ్ టీవి సురాగ్, దూరదర్శన్ నెట్‌వర్క్ ఆర్యమాన్ ధారావాహికలలోనూ నటించింది.

 ఫిల్మోగ్రఫీ (పాక్షికం) 
సినిమాసినిమాభాష2004సింఫనీమలయాళం2005మస్తానీహిందీ2007ససురారీ జిందాబాద్భోజ్‌పురి2007రసిక్ బల్మాభోజ్‌పురి2009బ్రహ్మదేవతమిళం2009హమర్ రాజో దరోగా నం 1భోజ్‌పురి2010ద్రోగం నడంతతు ఎన్నాతమిళం2011మట్టిభోజ్‌పురి2012కూటంచోరుతమిళం2013రోమన్స్మలయాళం

 మూలాలు 

వర్గం:భారతీయ సినిమా నటీమణులు
వర్గం:భోజ్‌పురి సినిమా నటీమణులు
వర్గం:భారతీయ టెలివిజన్ నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు